CELEX: 62010TN0538
Language: el
Date: 2010-11-26 00:00:00
Title: Υπόθεση T-538/10: Προσφυγή της 26ης Νοεμβρίου 2010 — Adamowski κατά ΓΕΕΑ — Fagumit (Fagumit)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/47
            
         Προσφυγή της 26ης Νοεμβρίου 2010 — Adamowski κατά ΓΕΕΑ — Fagumit (Fagumit)
   (Υπόθεση T-538/10)
   ()
   2011/C 30/85
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Ursula Adamowski (Αμβούργο, Γερμανία) (εκπρόσωπος: δικηγόρος D. von Schultz)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fabryka Węży Gumowych i Tworzyw Sztucznych Fagumit Sp. z o.o. (Wolbrom, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), της 3ης Σεπτεμβρίου 2010 στην υπόθεση R 1003/2009-1·
            
         
               —
            
            
               να απορρίψει την υπ. αρ. 3 093 226 αίτηση κηρύξεως της ακυρότητας κοινοτικού σήματος·
            
         
               —
            
            
               να καταδικάσει το ΓΕΕΑ στα έξοδα της διαδικασίας διαγραφής σήματος, της διαδικασίας ενώπιον του τμήματος προσφυγών και της παρούσας δίκης.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: λεκτικό σήμα «Fagumit» για προϊόντα των κλάσεων 12 και 17.
   
      Δικαιούχος του κοινοτικού σήματος: η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Fabryka Węży Gumowych i Tworzyw Sztucznych Fagumit Sp. z o.o.
   
      Σήμα του οποίου δικαιούχος είναι η αιτούσα: εθνικό εικονιστικό σήμα που περιέχει το λεκτικό στοιχείο «FAGUMIT» για προϊόντα της κλάσεως 17
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Δέχθηκε την προσφυγή και ακύρωσε το σήμα
   
      Λόγοι ακυρώσεως: Παράβαση του άρθρου 53, παράγραφος 1, στοιχείο γ', σε συνδυασμό με το άρθρο 8, παράγραφος 4, του Κανονισμού (ΕΚ) 207/2009 (1), καθόσον η αντίδικος ενώπιον του τμήματος προσφυγών παρέλειψε να προσκομίσει έγκυρα αποδεικτικά στοιχεία, από τα οποία να προκύπτει πραγματική χρήση του διακριτικού της επιχειρήσεως «FAGUMIT»· παράβαση του άρθρου 53, παράγραφος 1, στοιχείο β', σε συνδυασμό με το άρθρο 8, παράγραφος 3, του Κανονισμού (ΕΚ) 207/2009, καθώς η αντίδικος ενώπιον του τμήματος προσφυγών συναίνεσε στην καταχώριση των δικαιωμάτων πνευματικής ιδιοκτησίας επί του διακριτικού γνωρίσματος «FAGUMIT», καθώς και παράβαση του άρθρου 52, παράγραφος 1, στοιχείο β', του Κανονισμού (ΕΚ) 207/2009, καθώς δεν είναι δυνατό να αποδοθεί στην προσφεύγουσα κακή πίστη κατά την κρίσιμη ημερομηνία καταθέσεως της αιτήσεως για την καταχώριση του προσβαλλόμενου κοινοτικού σήματος.
   
      (1)  Κανονισμός (ΕΚ) 207/2009 του Συμβουλίου της 26ης Φεβρουαρίου 2009 για το κοινοτικό σήμα (L 78 της 24.13.2009, σ. 1)